<classify> Akizungumza na gazeti hili alipokuwa visiwani Zanzibar, Kaijage alisema bado mpira wa wanawake haujapewa nafasi kubwa kama ilivyo kwa wanaume jambo ambalo iwapo litashughulikiwa linaweza kuleta sifa kwa taifa.Alisema pamoja na uhaba wa wanawake katika mpira huo, lakini wanaonekana wako vizuri kiasi ambacho kama watakuwa wanaungwa mkono wanaweza kufika mbali na kuiletea sifa nchi yao.Wanawake kama wataangaliwa zaidi katika soka wataitoa Tanzania mapema kuliko kwa wanaume ambao tunashuhudia kila leo wanafanya vibaya licha ya kupewa msukumo zaidi ya wanawake, alisema.Alisema changamoto kubwa ambayo ipo na inayowakabili ni kutokuwa na klabu za mchezo huo kwa wanawake walio madaraja ya chini na badala yake unakuta kila siku wachezaji wa timu ya Taifa wanajirudia.Alisema pamoja na kujirudia, lakini pia wachezaji hao wanakosa mechi za ushindani zinawazojenga kwani wakati wanapomaliza mashindano katika timu ya taifa wanajikuta wakiwa majumbani pasipo na mazoezi ya kutosha.Kama kweli tunataka kuitoa Tanzania mapema katika soka kupitia wanawake ni lazima tuwe na vilabu vya vijana ambavyo huku ndiko kutakuwa na msingi mzuri wa kutoa wachezaji wa timu ya Taifa, alisema Kaijage.Twiga Stars ilipiga kambi visiwani Zanzibar kwa takribani mwezi mmoja kwa ajili ya kujiandaa na Michezo ya Afrika inayotarajiwa kuanza Jumamosi wiki hii jijini Brazzaville nchini Jamhuri ya Congo.  <topic>: MICHEZO 